Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos priimtos bendrosios pozicijos siekiant priimti Europos parlamento ir Tarybos direktyvą dėl vairuotojo pažymėjimų (nauja redakcija) /* KOM/2006/0547 galutinis - COD 2003/0252 */





[pic] | EUROPOS BENDRIJŲ KOMISIJA | Briuselis, 21.9.2006 KOM(2006) 547 galutinis 2003/0252 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos priimtos bendrosios pozicijos siekiant priimti Europos Parlamento ir Tarybos direktyvą dėl vairuotojo pažymėjimų (nauja redakcija) 2003/0252 (COD) KOMISIJOS KOMUNIKATASEUROPOS PARLAMENTUIremiantis EB sutarties 251 straipsnio 2 dalies antra pastraipadėl Tarybos priimtos bendrosios pozicijos siekiant priimti Europos Parlamento ir Tarybos direktyvą dėl vairuotojo pažymėjimų (nauja redakcija) 1. PAGRINDINIAI FAKTAI Pasiūlymo pateikimo EP ir Tarybai data (COM(2003) 621 –2003/0252(COD)) | 2003 m. gruodžio 3 d. | Europos Ekonomikos ir socialinių reikalų komiteto nuomonės pateikimo data: | 2004 m. kovo 31 d. | Europos Parlamento nuomonės po pirmojo svarstymo pateikimo data: | 2005 m. vasario 23 d. | Bendrosios pozicijos priėmimo data: | 2006 m. rugsėjo 18 d | 2. KOMISIJOS PASIŪLYMO TIKSLAS 2003 m. spalio 18 d. Komisija priėmė direktyvos dėl vairuotojo pažymėjimų naujos redakcijos pasiūlymą, kuris pakeis Direktyvą 91/439/EEB dėl vairuotojo pažymėjimų su jos pakeitimais[1]. Pagrindiniai trys pasiūlymo tikslai yra šie: 1. sumažinti sukčiavimo galimybes : galimybės išduoti popierinius vairuotojo pažymėjimus panaikinimas, juos keičiant plastikiniais vairuotojo pažymėjimais; galimybė į vairuotojo pažymėjimą integruoti mikroschemą; riboto galiojimo laikotarpio nustatymas visiems naujiems vairuotojo pažymėjimams, išduotiems nuo pasiūlymo taikymo dienos; 2. užtikrinti piliečių judėjimo laisvę nustatant riboto galiojimo laikotarpį ir suderinant profesionalių vairuotojų medicininių patikrinimų periodiškumą; 3. prisidėti gerinant kelių eismo saugumą : vairuotojo pažymėjimo mopedų vairuotojams įvedimas; laipsniško teisės vairuoti ypač galingas transporto priemones suteikimo principo išplėtimas; minimalių reikalavimų nustatymas egzaminuotojams dėl pradinės kvalifikacijos ir periodinio mokymo; vairuotojo pažymėjimo vienovės principo įtvirtinimas (vienas savininkas – vienas pažymėjimas). 3. PASTABOS APIE BENDRĄJĄ POZICIJĄ Taryba priėmė bendrąją poziciją kvalifikuota balsų dauguma 2006 m. rugsėjo xx d. Šiame dokumente išdėstyta ne tik Tarybos pozicija, bet ir kompromisas, kurį per 2005 m. birželio mėn. prasidėjusias derybas pasiekė trys institucijos. Transporto ir turizmo komiteto pirmininkas laiške Tarybai pirmininkaujančiai valstybei pažymėjo, kad esant tokioms sąlygoms jis rekomenduotų Transporto ir turizmo komitetui patvirtinti bendrąją poziciją po antrojo svarstymo. Šio kompromiso Taryba tris kartus negalėjo patvirtinti, nes blokuojanti mažuma jam priešinosi, tačiau 2006 m. kovo 27 d. Transporto, telekomunikacijų ir energetikos Tarybai padarius pakeitimą, susijusį su vairuotojo pažymėjimo galiojimo pratęsimu, politinis susitarimas pagaliau buvo pasiektas. Buvo iš dalies pakeistas 7.2 straipsnis, numatant, kad vairuotojo pažymėjimų galiojimas gali būti pratęstas iki 15 metų. Dėl šio pakeitimo institucijos nesiderėjo. Be šio specifinio aspekto, kiti elementai, dėl kurių institucijos diskutavo ir dėl kurių buvo pasiektas kompromisas bendrojoje pozicijoje, yra susiję su: - dabartinių vairuotojo pažymėjimų pakeitimu per 20 metų, skaičiuojant nuo direktyvos taikymo dienos (3 straipsnis, 3 dalis); - laipsnišku teisės vairuoti motociklus suteikimu, ypač su 2 metų intervalu pereinant nuo vienos kategorijos prie kitos ir su teisės vairuoti iš karto visų kategorijų motociklus suteikimu nuo 24 metų. Motociklų kategorijų apibrėžimai lieka tokie patys, kaip Komisijos pradiniame pasiūlyme (4 straipsnis, 3 ir 6 dalys); - vairuotojo pažymėjimo vienovės principu , kuris padės kovoti su bandymais sukčiauti ir darys prevencinį poveikį „vairuotojo pažymėjimų turizmui“ (7 straipsnis, 5 dalis); - tranporto priemonėmis su priekabomis : numatyti vienos dienos mokymai arba praktinis egzaminas vairuojant visus junginius, kurių masė yra 3500–4250 kg ir kai priekabos masė yra didesnė nei 750 kg (4 straipsnis, 4b dalis). Komisija džiaugiasi, kad pasibaigus institucijų deryboms priimtos naujosios taisyklės skatins vairuotojų judėjimo laisvę, gerins kelių eismo saugumą ir užkirs kelią sukčiavimui. 4. IŠVADA Komisija mano, kad Tarybos bendroji pozicija nekeičia nei pagrindinio pasiūlymo tikslo, nei prasmės, ir todėl ją palaiko. Ji džiaugiasi, kad pozicija atspindi institucijų derybas, dėl kurių galima priimti pasiūlymą po jo antrojo svarstymo. [1] 1991 m. liepos 29 d. Tarybos direktyva 91/439/EEB dėl vairuotojo pažymėjimų, OL L 237, 1991 8 24, p. 1, su paskutiniais pakeitimais, padarytais 2000 m. rugsėjo 14 d. Komisijos direktyva 2000/56/EB, OL L 237, 2000 9 21, p. 45.